Mga Wika ng Pilipinas - Wikipedia

# Mga Wika ng Pilipinas

### Mula sa Tagalog Wikipedia, ang malayang ensiklopedya.

Ang Pilipinas ay isa sa mga bansang may pinakamaraming wika sa buong mundo. Maliban sa Filipino, sinasalita rin sa bansang ito ang mga wikang English, Madarin, Hokkien o Fookien, Kantones, Kastila o Spanish, Arabo, maliban pa sa mahigit 100 katutubong wika.

Ang mga katutubong wika sa Pilipinas ay napapaloob sa pamilya ng mga wika na kung tawagin ay mga Wikang Austronesyo (Austronesian Languages). Ang mga ito ay ang grupo ng mga wika na ginagamit ng mga tao mula sa Tangway ng Malayo (Malayan Peninsula) hanggang sa mga bansang sakop ng Polynesia.

Tinatayang ito ang pinakamalaking pamilya ng mga wika sa buong mundo. Ngunit bagamat mas maraming wika ang kasapi ng pamilyang ito, maliliit lamang ang mga populasyon ng mga taong nagsasalita nito.

Sa mga katutubong wika sa Pilipinas, pangunahin ang mga sumusunod:

Filipino: Ang pangunahing wika sa bansa. Ito ay batay sa Tagalog at lahat ng mga umiiral na wika sa Pilipinas.

Tagalog:Pangunahing wika ng mga naninirahan sa Katimugang bahagi ng Luzon. Sinasalita ng 24% ng kabuuang Populasyon ng mga Pilipino. Kalimitang ginagamit sa mga lalawigan ng Cavite, Laguna, Bataan, Batangas, Rizal, Quezon,(kilala rin sa tawag na CALABARZON). Ginagamit rin ito sa mga lalawigan ng Mindoro, Marinduque, Romblon, at Palawan(kilala rin sa tawag na MIMAROPRA). Ito rin ang pangunahing wika ng Pambansang Punong Rehiyon na siyang kabisera ng bansa.

Ilocano: Kilala rin sa tawag na Iloko. Pangunahing wika ng mga naninirahan sa Hilangang Luzon. Gamit sa Rehiyon 1 at 2.

Kapampangan: Pangunahing wika ng mga naninirahan sa Gitnang Luzon.

Bikolano: Pangunahing wika ng mga naninirahan sa Timog-Silangan ng Luzon.

Cebuano: Tinatawag ding Bisaya. Pangunahing wika ng Lalawigan ng Cebu, Silangang Negros, Bohol at malaking bahagi ng Mindanao. Tinatayang sinasalita ng 27% ng kabuuang populasyon ng bansa.

Hiligaynon: Tinatawag ding Ilonggo. Gamit sa mga lalawigan sa isla ng Panay.

Waray: Gamit sa mga lalawigan sa isla ng Samar at Leyte.

Walang kategorya ang artikulong ito.

Makakatulong sa pagpapaunlad ng artikulong ito sa paglalagay ng isa o higit pang kategorya upang maisama ito sa mga kaugnay na artikulo (paano?). Alisin po lang ang tag pagkaraan ng pagsasauri, hindi bago nito.
Naitag ang pahinang ito mula Abril 2007.

Retrieved from "http://tl.wikipedia.org../../../m/g/a/Mga_Wika_ng_Pilipinas_983c.html"

Categories: Walang kategorya (Abril 2007) | Walang kategorya

##### Views

- Artikulo
- Usapan
- Huling bersyon

##### Hanapin